Tara Radović (15) iz Labina, učenica prvog razreda labinske gimnazije, pala je s takozvanog rudarskog šohta u Labinu, odnosno dizala, poznatog lokalno i kao Titov toranj, s visine od 10 metara i zadobila teške ozljede. Prema informacijama iz riječkog KBC-a, maloljetnica ima brojne ozljede, ali nije u životnoj opasnosti. Nesreća se dogodila nakon što su duže vremena pojedinci iz Labina upozoravali da se mladi skupljaju oko šahta, inače kulturne baštine i jednog od simbola rudarstva u Labinu, te da je samo pitanje dana kada će se dogoditi nesreća.

Policija je po dolasku na mjesto događaja utvrdila da se maloljetnica popela na vrh konstrukcije te je u jednom trenutku, tražeći mobitel koji joj je ispao, pala u ponor. Djevojka se na toranj popela zajedno s prijateljem, najvjerojatnije radi fotografiranja, no u jednom trenutku joj je mobitel ispao iz ruku na donji dio konstrukcije. Oboje su sišli potražiti mobitel, no tada je djevojka pala na još niži dio konstrukcije, odnosno pala je gotovo deset metara, a sreća je da nije pala direktno na tlo. Pružena joj je pomoć u riječkom KBC-u Sušak, gdje je zadržana na liječenju. (Branko BIOČIĆ i Mateo SARDELIN)

OPŠIRNIJE U TISKANOM I ONLINE IZDANJU OD UTORKA